มหกรรมการเงินกรุงเทพ ครั้งที่ 21 Money Expo 2021 อัดแคมเปญใหญ่ดึงดูดนักลงทุนกระตุ้นเศรษฐกิจไทยส่งท้ายปี
วันที่ 3 ของการจัดงานมหกรรมการเงินกรุงเทพ ครั้งที่ 21 Money Expo 2021 ภายใต้แนวคิด Future Wealth ซึ่งจัดในรูปแบบ New Normal ตามมาตรการการป้องกันการแพร่ระบาดของโรคโควิด-19 บรรยากาศภายในงานมีประชาชนและมีผู้ที่สนใจร่วมลงทุนเข้าร่วมงานอย่างมากมาย โดยมีหน่วยงานภาครัฐและเอกชนมาเปิดให้บริการทั้งหมด 6 โซนได้แก่ โซนตลาดเงิน โซนตลาดทุน โซนประกันชีวิต โซนอสังหาริมทรัพย์  โซนรถยนต์ และโซน SME Lifestyle และมีการจัดกิจกรรมสัมนาให้ความรู้แก่ประชาชนและนักลงทุนที่เข้าร่วมงาน โดยวิทยากรผู้เชี่ยวชาญด้านตลาดการเงินตลอดระยะเวลาทั้ง 4 วันของการจัดงาน พร้อมสามารถรับชมไลฟ์สดได้ทางเพจเฟสบุ๊ค Money Expo โดยหัวข้อสัมนาที่น่าสนใจ เช่น คัดหุ้น Super Stock และ Top Pick หุ้นสุดแกร่งพร้อมเผชิญความผันผวนปี 2022 เป็นต้น รวมทั้งยังมีการจัดกิจกรรม Workshop เจาะลึก Crypto Stock, DW และ TFEX เพื่อให้ความรู้และคำแนะนำด้านการลงทุนแก่ผู้เข้าร่วมภายในงาน และกิจกรรม ธุรกรรมนำโชค Lucky Me Coins สำหรับประชาชนที่สมัครทำธุรกรรมภายในงานที่มียอดธุรกรรมตั้งแต่ 5,000 บาทขึ้นไป โดยสามารถเข้าร่วมกิจกรรมได้ผ่านทางแอพพลิเคชัน Money Expo Plus+ และลุ้นรับรางวัลมูลค่ารวมกว่า 200,000 บาท ฃผู้ที่สนใจ หรือต้องการลงทุน สามารถเข้าร่วมงานมหกรรมการเงินกรุงเทพ ครั้งที่ 21 Money Expo 2021 ได้ที่ ฮอลล์ 9-12 อิมแพ็ค เมืองทองธานี ระหว่างวันที่ 23-26 ธันวาคม 2564 นี้ หรือทางเว็บไซต์ www.MoneyExpoOnline.com